b'\n_START_ARTICLE_\nTransspolnost\n_START_SECTION_\nZgodovina transspolnosti v Sloveniji\n_START_PARAGRAPH_\nLjuba Prenner\xc2\xa0je bil slovenski\xc2\xa0politik,\xc2\xa0odvetnik\xc2\xa0in\xc2\xa0pisatelj, rojen\xc2\xa019. junija\xc2\xa01906, ki je skladno s svojo\xc2\xa0identiteto\xc2\xa0od gimnazijskih let nosil fantovska oz. mo\xc5\xa1ka obla\xc4\x8dila, v zasebnih pogovorih in pismih pa se je izra\xc5\xbeal v mo\xc5\xa1kem slovni\xc4\x8dnem spolu. Srbska pesnica\xc2\xa0Desanka Maksimovi\xc4\x87, s katero se je spoznal med \xc5\xa1olanjem v Beogradu, ga je v pismih imenovala \'\'moj mali de\xc4\x8dko\'\', sam pa je znan po izjavi "Jaz\xc2\xa0sem\xc2\xa0dr.\xc2\xa0Ljuba Prenner,\xc2\xa0ne mo\xc5\xa1ki ne \xc5\xbeenska" ob prihodu v novo odvetni\xc5\xa1ko pisarno._NEWLINE_Leta 2009 je Salome, slovenska diva,\xc2\xa0medijska osebnost,\xc2\xa0pevka,\xc2\xa0igralka,\xc2\xa0LGBT aktivistka, z udele\xc5\xbebo v Kmetiji slavnih postala prva transspolna oseba, ki je sodelovala v slovenski resni\xc4\x8dnostni oddaji. Leta 2017 je sodelovala \xc5\xa1e v oddaji MasterChef Slovenija._NEWLINE_Leta 2014 je v Sloveniji za\xc4\x8dela kot neformalna iniciativa delovati TransAkcija, ki je leta 2015 bila uradno registrirana kot Zavod Transfeministi\xc4\x8dna Iniciativa TransAkcija in tako postala prva in edina neproftina nevladna organizacija, ki deluje specifi\xc4\x8dno na podro\xc4\x8dju \xc4\x8dlovekovih pravic transspolnih oseb. Ustanovitelja_ici zavoda sta Linn Julian Koletnik in Evan Grm. Linn Julian Koletnik je hkrati tudi prva javno razkrita nebinarna oseba v Sloveniji.  _NEWLINE_Leta 2015 se je Pia Filip\xc4\x8di\xc4\x8d v resni\xc4\x8dnostni oddaji Big Brother Slovenija razkrila kot transspolna \xc5\xbeenska in v oddaji tudi zmagala.'